«For en spiss lønner det seg å være foran mål, Balotelli»
«For en gangs skyld er Mario Balotelli foran mål,» sa fotballkjenner Petter Myhre på TV 2 etter kampen. Og det er poenget: Mario Balotelli har selv skylden for at karrieren hans har sett ut som den har hatt retning toalettet i lang tid. Han har ikke tatt signalene om at fotballen har endret seg de siste årene, at alle må jobbe hardt, at det handler om å innrette seg, være fokusert, finne posisjoner. Og lære. Når du trenger 48 avslutninger for å score ditt første mål i Premier League denne sesongen, og sto med fire gule kort med null scoringer før møtet med Tottenham, så er noe riv ruskende galt. 13 kamper tok det. Han avsluttet med en goal på de 15 siste ligakampene for Manchester City, før han reiste hjem til Italia. Så det er ikke helt tilfeldig at det har gått litt tungt siden han kom til Liverpool i fjor sommer. – Mario er et minst like stort fotballtalent som Lionel Messi og Cristiano Ronaldo. Men han er flinkere enn dem til å ikke bruke det, sa hans manager fra Inter og Manchester City, Roberto Mancini, for noen år siden. Foreløpig har Mancini hatt rett. Mario Balotelli er ikke god ofte nok. Og trolig blir han mer en superinnbytter i fortsettelsen også, når Liverpool får tilbake Raheem Sterling. For måten Liverpool vil spille på, med raskt pasningsspill og stor bevegelse, den passer dagens Mario Balotelli dårlig. I går avgjorde han en meget underholdende fotballkamp, ni minutter etter at han kom på banen. Det var tredje gangen Liverpool tok ledelsen i kampen, og denne gangen holdt det kampen ut. Markovic ga Liverpool ledelsen, Harry Kane utlignet. Steven Gerrard ga Liverpool ny ledelse, på straffe, Moussa Dembele utlignet. Før Balotelli avgjorde, i en kamp som hadde det meste. For Tottenham var det et bevis på at feil på dette nivået blir straffet. Keeper Lloris var ikke patent på den første goalen, mens feilpasningene før pause var av en sånn kaliber at det til slutt måtte gå galt. Men Mario Balotelli benyttet den sjansen han fikk. Og Liverpool er nærmere en plass i Champions League enn noen gang denne sesongen, tre poeng bak med 13 kamper igjen å spille.
(Liverpool – Tottenham 3-2) Selvsagt jublet han ikke. Imaget er i behold. Og kanskje var det bare et lykketreff. Men nå scoret han i hvert fall et mål. er i behold. Og kanskje var det bare et lykketreff. Men nå scoret han i hvert fall et mål.